**தமிழ்நாடு பள்ளிக் கல்வி இணை இயக்குநரின் (பணியாளர் தொகுதி) செயல்முறைகள், சென்னை – 6.**

**ந.க.எண்.30277/சி3/இ2/2021, நாள் 30.06.2022.**

|  |  |
| --- | --- |
| பொருள் : | தமிழ்நாடு பள்ளிக் கல்வி சார்நிலைப் பணி – அரசு மற்றும் நகராட்சி உயர் / மேல்நிலைப் பள்ளிகளில் பட்டதாரி ஆசிரியர் (**கணிதம்**) காலிப்பணியிடங்கள் – பதவி உயர்வின் மூலம் நிரப்புதல் – 01.01.2022 தேதியில் உள்ளவாறு தகுதி வாய்ந்த இடைநிலை, உடற்கல்வி மற்றும் சிறப்பாசிரியர்கள் - முன்னுரிமை பட்டியல் வெளியிடுதல் – சார்பு. |
| பார்வை : | 1) | அரசாணை (நிலை) எண்.13, பள்ளிக் கல்வித் துறை நாள் 30.01.2020-ன்படி அரசிதழில் (எண்.36, நாள் 30.01.2020) வெளியிடப்பட்டுள்ள Re-issuance of Rules. |
|  | 2) | தமிழ்நாடு பள்ளிக் கல்வி இணை இயக்குநரின் (பணியாளர் தொகுதி) செயல்முறைகள் ந.க.எண்.62448/சி2/இ1/2021, நாள் 13.04.2022. |
|  | 3) | அனைத்து முதன்மைக் கல்வி அலுவலர்களிடமிருந்து பெறப்பட்ட கருத்துருக்கள். |
|  | 4) | சென்னை உயர்நீதிமன்றம் மதுரை அமர்வில் தொடரப்பட்டுள்ள வழக்குகள் W.P (MD)No.16082, 16083/21 இடைக்கால ஆணை 28.10.2021, W.P.(MD) No.19504/21 இடைக்கால ஆணை நாள் 29.10.2021, W.P.(MD) No.9707 and 9708 of 2022 இடைக்கால ஆணை நாள் 11.05.2022. |

 \*\*\*\*\*

 அரசு மற்றும் நகராட்சி உயர் / மேல்நிலைப் பள்ளிகளில் பட்டதாரி ஆசிரியர் (தமிழ் வழி / சிறுபான்மை மொழி வழி) பதவிக்கு பதவி உயர்வு மூலம் நியமனம் செய்ய ஏதுவாக முன்னுரிமை பட்டியல் தயார் செய்யும் பொருட்டு , 01.01.2022 தேதியில் உள்ளவாறு தகுதிவாய்ந்த இடைநிலை ஆசிரியர்கள் / உடற்கல்வி ஆசிரியர்கள் மற்றும் சிறப்பாசிரியர்களுள் பார்வை 1-ல் காணும் அரசாணையில் வரையறுக்கப்பட்ட கல்வித் தகுதிகளுடன் பதவி உயர்வுக்கான முழு தகுதிகளையும் பெற்றுள்ளவர்கள் சார்பான விவரங்கள், பார்வை 2-ல் கண்டுள்ள செயல்முறைகளின் வாயிலாக கோரப்பட்டதன் தொடர்ச்சியாக, பார்வை 3-ல் கண்டுள்ளவாறு அனைத்து முதன்மைக் கல்வி அலுவலர்களிடமிருந்தும் பெறப்பட்ட கருத்துருக்களின் அடிப்படையில், 01.01.2022 தேதியில் உள்ளவாறு பட்டதாரி ஆசிரியர் (கணிதம்) பதவி உயர்வுக்கு தகுதிபெற்ற இடைநிலை ஆசிரியர்கள் / உடற்கல்வி ஆசிரியர்கள் மற்றும் சிறப்பாசிரியர்களின் முன்னுரிமைப் பட்டியல் இத்துடன் இணைத்து அனைத்து முதன்மைக் கல்வி அலுவலர்களுக்கும் அனுப்பிவைக்கப்படுகிறது. அவ்வாறே முதன்மைக் கல்வி அலுவலர்களிடமிருந்து பெறப்பட்ட கருத்துருக்களில் பதவி உயர்வுக்கு தகுதி பெறாதவர்களின் விவரங்கள் உரிய காரணங்களுடன் தனியே இணைத்தனுப்பப்படுகிறது.

த.பி.பா...

// 2 //

 இம்முன்னுரிமைப் பட்டியலினை தங்களின் நிர்வாக எல்லைக்குட்பட்ட அனைத்து அரசு / நகராட்சி உயர் / மேல்நிலைப் பள்ளி தலைமை ஆசிரியர்களுக்கு அனுப்பி வைத்து, பட்டியலில் உள்ள அனைத்து ஆசிரியர்களின் பார்வைக்கும் உட்படுத்தி அவர்களின் ஒப்புதலை பெற்று கோப்பில் வைக்க தலைமை ஆசிரியர்களுக்கு அறிவுறுத்த வேண்டும் எனவும், முன்னுரிமை குறித்து முறையீடு ஏதும் இருப்பின், சார்ந்த ஆசிரியரின் எழுத்து பூர்வமான விண்ணப்பத்தினை உரிய ஆதாரங்களுடன் பெற்று அனுப்பி வைக்க அறிவுறுத்த வேண்டும் எனவும், அனைத்து முதன்மைக் கல்வி அலுவலர்களுக்கும் தெரிவிக்கப்படுகிறது. மேலும், சம்பந்தப்பட்ட ஆசிரியரின் பணி விவரங்களுடன் EMIS ID No மற்றும் School UDISE Code ஆகியவை துல்லியமாக சரிபார்த்து உறுதிசெய்யவும், தலைமை ஆசிரியர்களை அறிவுறுத்தும்படியும் தெரிவிக்கப்படுகிறது.

 மேலும், இப்பட்டியலில் பெயர் நீக்கம் மற்றும் திருத்தங்கள் ஏதும் இருப்பின் இத்துடன் இணைக்கப்பட்டுள்ள சேர்க்கை / நீக்கம் / திருத்தம் குறித்த தனித்தனி படிவங்களில் விவரங்களை குறிப்பிட்டு உரிய ஆதாரங்களுடன் பெற்று அனுப்பிவைக்க வேண்டும் எனவும், சேர்க்கை ஏதும் இருப்பின், ஏற்கனவே சார்ந்த ஆசிரியரின் பெயர் விடுபட்டமைக்கான விளக்கத்தினை சார்ந்த ஆசிரியர் / தலைமை ஆசிரியரிடம் பெற்று முதன்மைக் கல்வி அலுவலர், தனது விளக்கத்துடன் கருத்துருவினை அனுப்பி வைக்க வேண்டும் எனவும் தெரிவிக்கப்படுகிறது. இவ்விவரங்களை முதன்மைக் கல்வி அலுவலர் சரிபார்த்து உறுதி செய்து 05.07.2022-க்குள் இணை இயக்குநர் (பணியாளர் தொகுதி) மின்னஞ்சல் முகவரிக்கு (jdpcc2018@gmail.com) Excel format-ல் அனுப்பிவிட்டு அதன் அச்சுப் பிரதியினை முதன்மைக் கல்வி அலுவலரின் கையொப்பத்துடன் அன்றே அனுப்பி வைக்கும்படியும் அனைத்து முதன்மைக் கல்வி அலுவலர்களும் கேட்டுக் கொள்ளப்படுகிறார்கள்.

 இம்முன்னுரிமைப் பட்டியலில் சேர்க்கை / நீக்கம் / திருத்தம் ஏதும் இல்லை எனில் உடனடியாக, “***முன்னுரிமைப் பட்டியலில் கண்டுள்ள ஆசிரியர்கள் சார்ந்த விவரம் சரியாக உள்ளது. தகுதி பெற்ற எவரது பெயரும் விடுபடவில்லை என்றும், சேர்க்கை / நீக்கம் / திருத்தம் ஏதும் இல்லை***” என்பதற்கான உறுதிமொழிச் சான்றினை முதன்மைக் கல்வி அலுவலரின் கையொப்பத்துடன் மேற்குறிப்பிட்ட தேதிக்குள் இணை இயக்குநரின் (பணியாளர் தொகுதி) மின்னஞ்சல் முகவரிக்கு (jdpcc2018@gmail.com) அனுப்பி வைக்கும்படியும், முதன்மைக் கல்வி அலுவலர்கள் கேட்டுக் கொள்ளப்படுகிறார்கள்.

**இணைப்பு** – முன்னுரிமைப் பட்டியல்

1. கணிதம் (வ.எண்.1 முதல் 171 முடிய).
2. பதவி உயர்வுக்கு தகுதி பெறாதவர்கள் விவரம்
3. சேர்க்கை / நீக்கம் / திருத்தம் குறித்த படிவம் I, II & III

 ஒம்/- பூ.ஆ.நரேஷ்,

**பள்ளிக் கல்வி இணை இயக்குநர்,**

 **(பணியாளர் தொகுதி)**

**பெறுநர்**

அனைத்து முதன்மைக் கல்வி அலுவலர்கள்.

(மின்னஞ்சல் மூலமாக)